Skalná Alpa

Skalná Alpa () je vrch v centrálnej časti Veľkej Fatry. Nachádza sa medzi Rakytovom a Malou Smrekovicou, približne  juhozápadne od Ružomberka.

Poloha 
Nachádza sa v centrálnej časti Veľkej Fatry, v geomorfologickom podcelku Hôľna Fatra. Leží v liptovskej vetve hlavného hrebeňa, na území okresu Ružomberok a na pomedzí katastrálnych území obcí Liptovská Osada a Ľubochňa. Vrch je súčasťou rovnomennej národnej prírodnej rezervácie a taktiež Národného parku Veľká Fatra.

Popis 
Skalná Alpa je jedna z mála trosiek chočského príkrovu, ktorá vystupuje na prevažne hôľnatom hrebeni Veľkej Fatry. Vrchol je národnou prírodnou rezerváciou so zachovanými spoločenstvami flóry a ostrovmi kosodreviny. 

Smerom na západ spadá lavinóznymi žľabmi do doliny Blatná, východne situované svahy klesajú do doliny Skalné. Západnú časť masívu odvodňuje Blatná a Rakytov do Ľubochnianky, východné svahy odvádzajú vodu Skalným potokom do rieky Revúca. Južným smerom sa v hrebeni nachádza Tanečnica a mohutný Rakytov, severne v hrebeni je Malá Smrekovica. Východným smerom sa mimo hrebeňa vypína Smrekovica, západne vybieha rázsocha s vrchom Tmavá.

Výhľady 
Skalná Alpa leží v národnej prírodnej rezervácii a samotný vrchol nie je voľne prístupný. Turistická magistrála vrchol traverzuje východnými svahmi, napriek tomu je z neho zaujímavý výhľad. Z odlesnených častí je pozorovateľných viacero vrcholov Veľkej Fatry, no pri priaznivých podmienkach je možné zhliadnúť aj Nízke Tatry a Malú Fatru.

Prístup 
 po  značke z Podsuchej pri Ružomberku
 po  značke po hrebeni z Ružomberka alebo z Rakytova
 po  značkovanom chodníku z Ľubochniandkej doliny cez Blatnú

Referencie

Pozri aj 
 Národný park Veľká Fatra
 Zoznam vrcholov vo Veľkej Fatre

Iné projekty

Externé odkazy 
 Poloha na turistickej mape

Veľká Fatra
Vrchy vo Veľkej Fatre
Národné prírodné rezervácie v Žilinskom kraji
Tisícovky na Slovensku
Chránené územia v okrese Ružomberok
Liptovská Osada
Ľubochňa
Vrchy v okrese Ružomberok